STEC ลุ้นกำไรปี 62 โตกระโดด
มีการวิเคราะห์กันว่า STEC จะทำผลการดำเนินงานช่วงไตรมาส 4/2561 จะยังเติบโตเด่นราว 327 ล้านบาท ดีขึ้นจากปีก่อนที่ขาดทุน 1,320 ล้านบาท แต่จะชะลอตัว 15% จากไตรมาสก่อน
5 ม.ค. 2562

คุณค่าบริษัท
มีการวิเคราะห์กันว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC จะทำผลการดำเนินงานช่วงไตรมาส 4/2561 จะยังเติบโตเด่นราว 327 ล้านบาท ดีขึ้นจากปีก่อนที่ขาดทุน 1,320 ล้านบาท แต่จะชะลอตัว 15% จากไตรมาสก่อน
เนื่องจากปกติในงบสิ้นปีจะมีการตั้งค่าใช้จ่ายรายการต่าง ๆ รวมถึงคาดจะมีการบันทึกค่าใช้จ่ายสำหรับการเข้าประมูลโครงการรถไฟความเร็วสูงเชื่อม 3 สนามบิน ยอดรับรู้รายได้ในไตรมาส 4/2561 คาดจะยังสูง 7,292 ล้านบาท (เพิ่มขึ้น 1% จากไตรมาสก่อน และเพิ่มขึ้น 21% จากงวดเดียวกันของปีก่อน) จากการรับรู้โครงการรถไฟฟ้าสายสีเหลือง สีชมพู และสีส้ม ที่เร่งตัวมากขึ้น
ขณะที่อัตรากำไรขั้นต้นคาดจะยังอยู่ในเกณฑ์ดี 7.5% ชะลอตัวลงเล็กน้อยจากไตรมาสก่อน 7.8% แต่ดีขึ้นจากปีก่อนที่ติดลบถึง 43.7% เนื่องจากปีก่อนมีตั้งสำรองขาดทุนในโครงการอาคารรัฐสภาและภูเก็ตสูงถึง 2.9 พันล้านบาท  รวมปี 2561 คาดจะกำไรสุทธิจะฟื้นตัวเด่น 1,306 ล้านบาท  เพิ่มขึ้นจากคาดการณ์เดิม 1,240 ล้านบาท  ดีขึ้นจากปีก่อนที่ขาดทุน 611 ล้านบาท
ทั้งนี้ หลังจากปี 2561 STEC ได้งานใหม่แล้ว 3 หมื่นล้านบาท ทำให้ปี 2562 ตั้งเป้าหมายจะได้งานใหม่ 35,000  ล้านบาท โดยมีโครงการที่ STEC จะเข้าร่วมประมูลในปีนี้ คือ รถไฟฟ้าสายสีม่วงใต้ 1 แสนล้านบาท  รถไฟฟ้าสายสีส้มตะวันตก 1 แสนล้านบาท รถไฟทางคู่เฟส 2 เกือบ 4 แสนล้านบาท  ทางด่วนพระรามสาม-ดาวคะนอง 3 หมื่นล้านบาท  Thai Oil Pcl จะมีการอัพเกรดโรงกลั่นจะใช้เงินลงทุนร่วม 3 แสนล้านบาท
ผลดังกล่าวจะช่วยเสริม Backlog ปัจจุบันที่สูงถึง 1.13 แสนล้านบาท และทำให้ปี 2562 ประเมิน STEC จะมียอดรับรู้รายได้จากโครงการในอัตราเร่งมากขึ้นเท่ากับ 30,079 ล้านบาท เติบโต 18% และคาดจะมีกำไรสุทธิ 1,689 ล้านบาท เติบโต 29%
ดังนั้นทางผลประกอบการของ STEC ในปี 2561 และปี 2562 ยังเด่น อนาคตจะได้งานเพิ่มอีก ทำให้นักวิเคราะห์ บล.เมย์แบงก์ กิมเอ็ง ยังคงแนะนำ “ซื้อเก็งกำไร” และประเมินเป้าหมายสิ้นปี 2562 เท่ากับ 29 บาท
…
ผู้ถือหุ้นรายใหญ่
รายชื่อกรรมการ